જામરાવળ જેમ જેમ પ્રદેશો જીતતા ગયા, તેમ-તેમ તેમનું રાજ્ય વિસ્તરતું ગયું. જામરાવળે પહેલાં બેડ અને પછી ખંભાળીયામાં રાજધાની બદલી હતી. રાજધાની નવા સ્થળેથી જોડીયા, આમરણ અને કાલાવડ જેવા પરગણાઓ દૂર પડતા હતાં અને વહીવટ ચલાવવો મુશ્કેલ જણાતા, જામ રાવળને નવી રાજધાનીની જરૃરત ઊભી થઈ. જે પ્રદેશની બરાબર મધ્યમાં હોય. તેથી નાગમતી અને રંગમતી નદીના કાંઠે વિક્રમ સંવત ૧૫૯૬માં શ્રાવણ સુદ આઠમને બુધવારે નવાનગરની રાજધાની જામનગરની સ્થાપના કરવામાં આવી હતી.